Henrike II.a Frantziakoa

Henrike II.a Frantziakoa (Saint-Germain-en-Laye, 1519ko martxoaren 31 - Paris, 1559ko uztailaren 10a) 1547-1559 bitartean Frantziako erregea izan zen.

Biografia 
Frantzisko I.a eta Klaudia, Frantziako errege-erreginen semea zen. Maitale zuen Diana Poitierskoaren eraginez, Guise etxeak ahalmen handia eskuratu zuen bere garaian eta kalbindarren aurka lege gogorra erabili zuen. Bolonia hartu zien ingelesei eta habsburgotarren aurka jardun zuen etengabe. Itunak izenpetu zituen turkiarrekin eta Alemaniako protestanteekin, baina kalte handia ekarri zion Saint-Quentingo gudua Espainiako Filipe II.aren osteen aurrean galtzeak. Horren eraginez, 1559an Cateau-Cambresisko bakea sinatu behar izan zuen. Urte berean hil zuen istripuz Gabirel I.a Montgomerykoak arma lehiaketa batean.

Ezkontza eta seme-alabak 
1533an Katalina Medicirekin ezkondu zen. Hamar seme-alaba izan zituzten eta horietatik hiru, Frantzisko II.a, Karlos IX.a eta Henrike III.a, errege izan ziren.
 Frantzisko (1544 - 1560), oinordekoa
 Elisabet (1546 - 1568) Filipe II.a Espainiakoarekin ezkondu zena.
 Klaudia (1547 - 1575), Karlos III.a Lorenakoarekin ezkondu zena.
 Luis (1549-1550), Orleansko dukea.
 Karlos (1550 - 1574), Frantziako erregea izan zena.
 Henrike (1551 - 1589), Polonia eta Frantziako erregea izan zena.
 Margarita (1553 - 1615), Henrike Nafarroakoarekin ezkondu zena.
 Frantzisko (1555 - 1584) Alençon eta Anjouko dukea.
 Bitoria eta Joana (1556).

Nicole Savignykoa, Fontteteko baronesa, maitalearekin seme bat izan zuen:
 Henrike Saint-Rémi Valoiskoa.

Erreferentziak 

Frantziako erregeak
Valoisko etxea
Bretainiako dukeak